ירגזי אפרפר

ירגזי אפרפר (שם מדעי: Parus cinereus) הוא מין ציפור שיר קטנה ממשפחת הירגזיים. הוא בצבעי שחור, אפור ולבן, מקור שמו. הוא קרוב מאוד לירגזי מצוי ותואר לראשונה בתור תת מין שלו,<ref></ref> אך הוא נחשב למין עצמאי בעקבות מחקרים גנטיים.<ref></ref><ref></ref><ref></ref> הירגזי חי ביערות בדרום ובדרום-מזרח אסיה.
==מאפיינים פיזיים==
הירגזי האפרפר הוא עוף קטן באורך 12.5–15 ס"מ ובמסה 11.9–22.1 גרם.<ref></ref> הראש שחור עם לחיים לבנות וסנטר שחור. הגב אפור, ועל הכנפיים יש פס לבן. החזה והבטן לבנים ופס שחור עובר לאורכם. לזכר יש פס שחור עבה יותר בהשוואה לנקבה.<ref></ref> יש פס לבן בנקודה בה העורף מתחבר לגב. הכנפיים אפורות. סוככות הזנב כחולות-אפרפרות מלמעלה. הזנב שחור, ולבן בשוליו. בניגוד לקרוביו ירגזי מצוי, ירגזי יפני וירגזי ירוק-גב, הבטן לבנה אפרפרה ולא צהובה.<ref>Blanford WT (1889). [https://archive.org/details/faunaofbritishin01bake/page/73/mode/1up?view=theater The Fauna of British India, Including Ceylon and Burma. Birds. Volume 1.] Taylor and Francis, London. pp. 73–79.</ref> המקור שחור וקצר, הקשתית כהה והרגליים אפורות.

== התנהגות ==
הירגזי נראה בדרך כלל בזוגות או בקבוצות קטנות שלעיתים מצטרפות ללהקות מזון מעורבות.<ref>Whistler, Hugh (1949). [https://archive.org/details/popularhandbooko033226mbp/page/n49/mode/1up?view=theater Popular handbook of Indian birds] (4th ed.). Gurney and Jackson, London. pp. 18–20. ISBN <bdi>1-4067-4576-6</bdi>.</ref> הירגזי האפרפר מחפש מזון בצורה אקטיבית מאוד, וניזון מחרקים (בעיקר זחלים וחיפושיות), ביצי חרקים, גלמים, וגם ניצנים, זרעים ופירות.<ref>Mason CW, Lefroy HM (1912). [https://archive.org/details/memoirsentomolog03impeuoft/page/46/mode/1up?view=theater Food of birds in India. Memoirs of the Department of Agriculture in India, Entomology Series 3]. Imperial Department of Agriculture in India. pp. 1–367.</ref> לפעמים הוא מחזיק חרק גדול ברגלו וקורע אותו עם המקור. הוא גם תוקע זרעים קשים בקליפת עץ, ואז מפצח ואוכל את הזרע.<ref name=":0">Ali, S; S D Ripley (1998). Handbook of the birds of India and Pakistan. 9 (2nd ed.). Oxford University Press. pp. 168–175. ISBN <bdi>0-19-562063-1</bdi>.</ref> בהימלאיה עונת הקינון מתחילה בסוף מרץ ונגמרת בסוף יוני, ובדרום הודו היא מתחילה בפברואר ונגמרת במאי, אם כי קינון נצפה גם בספטמבר ואוקטובר. לרוב הנקבה מטילה ביצים פעמיים בשנה. הקן בקוטר 10 ס"מ ובצורת קערה. הוא מוקם בחורים בעצים, גדות, קירות מבנים, במבוק, וקינים נטושים של נקרים, ולעיתים רחוקות על ענפים. עשוי מטחב, שיער, נוצות וצמר. הנקבה מטילה 4–6 ביצים לבנות עם נקודות אדומות.<ref name=":1">Hume, AO (1889). [https://archive.org/details/nestseggsofindia01humerich/page/33/mode/1up?view=theater The nests and eggs of Indian birds]. 1 (2nd ed.). R H Porter, London. pp. 31–34.</ref> שני ההורים משתתפים בדגירה, וכאשר אחד ההורים מאויים בזמן הקינון, הוא ינשוף ואף יתקוף את הפולש,<ref name=":0" /> פעולה שהיא מקור שמם העברי (מהמילה רוגז).<ref></ref>

== תפוצה ובית גידול ==
הירגזי האפרפר חי ביערות וחורשים, ולעיתים נצפה גם באזורים עירוניים בדרום ודרום מזרח אסיה.<ref></ref> למין זה טווח תפוצה רחב למדי, והוא נצפה מאפגניסטן, דרך הודו, להודו-סין, אינדונזיה, ודרום סין. הוא נצפה בהימלאיה עד לגובה 2,700 מטר.<ref name=":1" />

=== תפוצת תת-מינים ===
לירגזי האפרפר 12 תת-מינים:
* P. c. decolorans - קולץ, 1939, מצוי בצפון מזרח אפגניסטן וצפון מערב פקיסטן
* P. c. ziaratensis - ויסטלר, 1929, מצוי בדרום אפגניסטן וצפון פקיסטן
* P. c. caschmirensis - הארטט, 1905, מצוי מצפון מזרח אפגניסטן לצפון מזרח הודו
* P. c. planorum - הארטט, 1905, מצוי מצפון הודו, דרך נפאל ובהוטן ועד למיאנמר ובנגלדש
* P. c. vauriei - ריפלי, 1950, מצוי בצפון מזרח הודו
* P. c. stupae - קולץ, 1939, מצוי בהודו
* P. c. mahrattarum - הארטט, 1905, מצוי בדרום מערב הודו ובסרי לנקה
* P. c. templorum - מאייר דה שאונסי, 1946, מצוי בדרום מזרח אסיה
* P. c. hainanus - הארטט, 1905, מצוי בהאינאן
* P. c. ambiguus - ראפלז, 1822, מצוי במלזיה וסומטרה
* P. c. sarawacensis - סלאטר, 1885, מצוי בבורנאו
* P. c. cinereus - וייו, 1818, מצוי באיי אינדונזיה<ref></ref>

== ראו גם ==
* ירגזי שחור
* ירגזי מצוי
* ירגזי יפני
* ירגזי שחור-כיפה

== קישורים חיצוניים ==

* מפת תפוצה והקלטות של [https://www.xeno-canto.org/species/Parus-cinereus ירגזי אפרפר], באתר Xeno-Canto 

== הערות שוליים ==

קטגוריה:טקסונים שתוארו בידי לואי-פייר וייו
קטגוריה:ההימלאיה: בעלי חיים
א
קטגוריה:אינדונזיה: עופות
קטגוריה:עופות יערות הגשם של תת-היבשת ההודית
קטגוריה:עופות יערות הגשם של דרום-מזרח אסיה
א
קטגוריה:פקיסטן: עופות
קטגוריה:בעלי חיים שתוארו ב-1818